turjo4nis/wikipedia-bn-dump-20250701 huggingface dataset:
আব্দুল্লাহ আল মামুন (বিজ্ঞানী)

আব্দুল্লাহ আল মামুন (জন্ম: ৩১ ডিসেম্বর, ১৯৬৬), যিনি এ এ মামুন নামে অধিক পরিচিত একজন বাংলাদেশী প্লাজমা পদার্থবিজ্ঞানী। তিনি ঢাকাস্থ জাহাঙ্গীরনগর বিশ্ববিদ্যালয়ের পদার্থবিদ্যা বিভাগের অধ্যাপক।

প্রাথমিক জীবন এবং শিক্ষা 
১৯৬৬ সালের ৩১ ডিসেম্বর জন্মগ্রহণ করেন। এবং তিনি ধামরাইয়ের কুশুরা আব্বাস আলী উচ্চ বিদ্যালয় হতে মাধ্যমিক শেষ করেন এবং সরকারি বিজ্ঞান কলেজ থেকে কৃতিত্বের সাথে এইচএসসি পাস করেন। মামুন জাহাঙ্গীরনগর বিশ্ববিদ্যালয় থেকে পদার্থবিজ্ঞানের উপর বিএসসি ও এমএসসি করেন। কমনওয়েলথ স্কলারশিপ এবং ফেলোশিপ প্ল্যানের অংশ হিসেবে, তিনি ইউনিভার্সিটিঅব এসটি এন্ড্রুস থেকে প্লাজমা পদার্থবিজ্ঞানের উপর পিএইচডি লাভ করেন।

মামুন পরবর্তীতে জার্মানি এবং যুক্তরাজ্য থেকে পোস্টডক্টরাল অধ্যয়ন করেন।

গবেষণা এবং অবদান 
মামুন চার শতাধিক গবেষণামূলক নিবন্ধ প্রকাশ করেছেন। ইন্সটিটিউট অব ফিজিক্স (লন্ডন) ডাস্টি প্লাজমার উপর লেখা তার পাঠ্যবই প্রকাশ করেছে।

পুরস্কার ও সম্মাননা 

 বাংলাদেশ বিজ্ঞান একাডেমি পদার্থবিজ্ঞানে তাকে স্বর্ণপদক দেয়। (জুনিয়র ২০০৪)
 বাংলাদেশ বিজ্ঞান একাডেমী তাকে স্বর্ণপদক দেয় (সিনিয়র ২০১১)
 ২০০৯ সালে আলেক্সান্ডার ভন হামবোল্ডট ফাউন্ডেশন তাকে ফ্রেডরিখ উইলহেম বিসেল রিসার্চ সম্মাননা দেয়।
 স্ট্যানফোর্ড বিশ্ববিদ্যালয় ভিত্তিক গবেষকদের প্রকাশিত একটি জার্নালে তাকে বিশ্বের শীর্ষ ২ শতাংশ বিজ্ঞানীর মধ্যে তালিকাভুক্ত করা হয়েছে।

তথ্যসূত্র 

বাংলাদেশী পদার্থবিজ্ঞানী
১৯৬৬-এ জন্ম
জাহাঙ্গীরনগর বিশ্ববিদ্যালয়ের প্রাক্তন শিক্ষার্থী
জাহাঙ্গীরনগর বিশ্ববিদ্যালয়ের শিক্ষক
বাংলাদেশ বিজ্ঞান একাডেমির ফেলো
জীবিত ব্যক্তি
বলবো কথা বাসর ঘরে

বলবো কথা বাসর ঘরে শাহ মোঃ সংগ্রাম পরিচালিত ২০০৯ সালের বাংলাদেশী প্রণয়ধর্মী চলচ্চিত্র। ছবিটির কাহিনী ও সংলাপ রচনা করেছেন কমল সরকার এবং চিত্রনাট্য রচনা করেছেন শাহ মোঃ সংগ্রাম। মাতৃছায়া চলচ্চিত্রের ব্যানারে ছবিটি প্রযোজনা করেছেন উমর ফারুক। এতে প্রধান চরিত্রে অভিনয় করেছেন শাকিব খান, শাবনূর, সাহারা, ওমর সানি প্রমুখ।

চলচ্চিত্রটি ২০০৯ সালের ৮ মে বাংলাদেশে মুক্তি পায় এবং ব্যবসাসফল হয়। এই চলচ্চিত্রের অভিনয়ের জন্য শাবনূর ১২তম মেরিল-প্রথম আলো পুরস্কারে তারকে জরিপে  শ্রেষ্ঠ চলচ্চিত্র অভিনেত্রী বিভাগে পুরস্কৃত হন এবং শাকিব খান শ্রেষ্ঠ চলচ্চিত্র অভিনেতা বিভাগে মনোনীত হন।

কুশীলব
 শাকিব খান
 শাবনূর
 সাহারা
 ওমর সানি
 আনোয়ারা
 কাজী হায়াৎ
 অমল বোস
 কাবিলা
 দুলারী চক্রবর্তী
 আবু সাঈদ খান

সঙ্গীত
বলবো কথা বাসর ঘরে ছবিটির গানের সুর ও সঙ্গীত পরিচালনা করেছেন শওকত আলী ইমন এবং আবহ সঙ্গীত পরিচালনা করেছেন আলাউদ্দিন আলী। গানের কথা লিখেছেন কবির বকুল।

গানের তালিকা

যে আমার মন কে‌ড়ে‌ছে

পুরস্কার ও মনোনয়ন
মেরিল-প্রথম আলো পুরস্কার
 বিজয়ী: শ্রেষ্ঠ চলচ্চিত্র অভিনেত্রী – শাবনূর
 মনোনীত: শ্রেষ্ঠ চলচ্চিত্র অভিনেতা – শাকিব খান

তথ্যসূত্র

বহিঃসংযোগ
 

বাংলা ভাষার চলচ্চিত্র
২০০৯-এর চলচ্চিত্র
২০০০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
শওকত আলী ইমন সুরারোপিত চলচ্চিত্র
২০০০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
পল হেইম্যান

পল হেইম্যান (জন্ম: ১১ সেপ্টেম্বর ১৯৬৫) হলেন একজন মার্কিন বিনোদন প্রযোজক, লেখক, অভিনেতা, বিপণনকারী, প্রবর্তক, পেশাদার কুস্তি ব্যবস্থাপক এবং ভাষ্যকার। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্রান্ডের কুস্তিগির ব্রক লেসনারের ম্যানেজারের দায়িত্ব পালন করছেন। ১৯৯৩ হতে ২০০১ পর্যন্ত হেইম্যান ছিলেন এক্সট্রিম চ্যাম্পিয়নশিপ রেসলিং (ইসিডাব্লিউ) এর মালিক এবং সৃজনশীল শক্তি ছিলেন। ইসিডাব্লিউ এর মালিক এবং সেটি চালানোর পূর্বে, তিনি তার রিংয়ের নাম পল ই. ডেঞ্জারাসলি নামে ওয়ার্ল্ড চ্যাম্পিয়নশিপ রেসলিং (ডাব্লিউসিডাব্লিউ) এবং অন্যান্য কুস্তি চ্যাম্পিয়নশিপের কুস্তিগিরদের ম্যানেজারের দায়িত্ব পালন করেছেন। তিনি নিউ ইয়র্ক সিটির লুকিং৪ল্যারি এর সহ-মালিক ছিলেন, যেটি পরবর্তীতে এডভার্টাইসিং এজ এর টপ ১০০ গ্লোবাল মার্কেটার্সের অন্তর্ভুক্ত হয়।

ডাব্লিউডাব্লিউইতে, হেইম্যান রেকর্ড ৫ জন ডাব্লিউডাব্লিউই চ্যাম্পিয়নের ম্যানেজার ছিলেন: ব্রক লেসনার, বিগ শো, কার্ট এঙ্গেল, রোব ভ্যান ড্যাম এবং সিএম পাংক। সমালোচকরা তার কুস্তিগিরদের পরিচালন করার এবং মাইকে কথা বলার যোগ্যতার প্রশংসা করে থাকেন। হেইম্যান বিক্ষিপ্তভাবে কয়েকটি কুস্তি খেলাতেও অংশগ্রহণ করেছেন। তার উল্লেখযোগ্য ম্যাচ হলো ২০০২ সালের র‍্যাবেলিয়নে ডাব্লিউডাব্লিউই চ্যাম্পিয়নশিপের খেলাটি।

ব্যক্তিগত জীবন
হেইম্যান দুই সন্তানের পিতা।

হেইম্যান অনিদ্রায় ভোগেন। তিনি একজন চলচ্চিত্র উত্সাহী যিনি অ্যাঞ্জেলস উইথ ডার্টি ফেসেস (1938) এবং লিওন: দ্য প্রফেশনাল (1994) কে তার প্রিয় চলচ্চিত্র হিসাবে উল্লেখ করেছেন এবং পাঙ্ক সংগীতশিল্পী হেনরি রোলিন্সের একজন দুর্দান্ত ভক্ত, যাকে তিনি "সবচেয়ে নিম্নমানের সামাজিক ভাষ্যকারদের একজন হিসাবে বর্ণনা করেছেন সেখানে"। প্রাক্তন ECW কুস্তিগির টমি ড্রিমার ড্রিমার এবং অন্যান্য ECW কুস্তিগির উভয়ের সাথে হেইম্যানের আর্থিক দুর্ব্যবহার করার কারণে রেসেলম্যানিয়া এক্স-সেভেনে হেইম্যানকে কীভাবে হত্যা করার পরিকল্পনা করেছিলেন সে সম্পর্কে কথা বলেছেন।

তথ্যসূত্র

বহিঃসংযোগ

 
 
 অফিসিয়াল ওয়েবসাইট

জীবিত ব্যক্তি
১৯৬৫-এ জন্ম
মার্কিন ইহুদি
দি অ্যালায়েন্সের (পেশাদার কুস্তি) সদস্য
নিউ ইয়র্ক (অঙ্গরাজ্য)-এর চিত্রনাট্যকার
২১শ শতাব্দীর মার্কিন ইহুদি
মার্কিন পুরুষ পেশাদার কুস্তিগির
মার্কিন আলোকচিত্রশিল্পী
নিউ ইয়র্কের (রাজ্য) পেশাদার কুস্তিগির
পেশাদার কুস্তি ঘোষক
পেশাদার কুস্তি ম্যানেজার ও খানসামা
পেশাদার কুস্তির প্রশিক্ষক
ডাব্লিউডাব্লিউইর কর্মকর্তা
সামোয়া জো

নুফোলাউ জয়েল "জো" সেনোয়া (জন্ম: মার্চ ১৭, ১৯৭৯), অধিক পরিচিত তার রিংয়ের নাম সামোয়া জো নামে, হলেন একজন মার্কিন পেশাদার কুস্তিগির, যিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডে নামে কুস্তি করেন। তিনি পূর্বে অধিক পরিচিত ছিলেন টোটাল ননস্টপ অ্যাকশন রেসলিং (টিএনএ) এবং রিং অফ অনার (আরওএইচ) এ অতিবাহিত সময়ের জন্য।

২০০২ সালে, জো নিজেকে একজন প্রতিষ্ঠিত কুস্তিগির হিসেবে পরিণত করেন রিং অফ অনারে। যেখানে তিনি আরওএইচ ওয়ার্ল্ড চ্যাম্পিয়নশিপ জয়লাভ করেন, যেটিতে তিনি রেকর্ড মে ২০০৩ হতে ডিসেম্বর ২০০৪ পর্যন্ত ২১ মাস রাজত্ব করেন। অতঃপর তিনি টোটাল ননস্টপ অ্যাকশন রেসলিংয়ে যোগদান করেন। সেখানে তিনি অভিষেকের পর টানা ১৯ মাস অপরাজিত ছিলেন। টিএনএতে তিনি ১ বার টিএনএ ওয়ার্ল্ড হেভিওয়েট চ্যাম্পিয়নশিপ, ৫ বার টিএনএ এক্স বিভাগ চ্যাম্পিয়নশিপ, ২ বার টিএনএ ওয়ার্ল্ড ট্যাগ টিম চ্যাম্পিয়নশিপ এবং ১ বার টিএনএ টেলিভিশন চ্যাম্পিয়নশিপ জয়লাভ করেন। এর মাধ্যমে তিনি টিএনএর ট্রিপল মুকুট এবং গ্র্যান্ড স্লাম সম্পন্ন করেন।

তিনি আন্তর্জাতিকভাবে বিভিন্ন স্বাধীন সার্কিটের কুস্তি চ্যাম্পিয়নশিপে কুস্তি করেছেন। সেখানে তিনি বেশ কয়েকটি চ্যাম্পিয়নশিপ জয়লাভ করেন, তার মধ্যে উল্লেখযোগ্য হলো: প্রো রেসলিং নোয়াহতে জিএইচসি ট্যাগ টিম চ্যাম্পিয়নশিপ (ম্যাগনাসের সাথে) এবং প্রো রেসলিং জিরো১ এ উদ্বোধনী এনডাব্লিউএ আন্তর্জাতিক ট্যাগ টিম চ্যাম্পিয়নশিপ (রায়ান সাকোডার সাথে) জয়লাভ করেছেন। ২০১৫ সালের ফেব্রুয়ারিতে তিনি টিএনএ থেকে চলে আসেন। এরপর সংক্ষিপ্তভাবে তিনি রিং অফ অনারসহ বেশ কয়েকটি স্বাধীন সার্কিটে কুস্তি করেছেন।

২০১৫ সালের মে মাসে, জো আনুষ্ঠানিকভাবে ডাব্লিউডাব্লিউইর সাথে সংযুক্ত হন। তখন তিনি ডাব্লিউডাব্লিউইর উন্নয়নশীল ব্রান্ড ডাব্লিউডাব্লিউই এনএক্সটিতে কুস্তি করেছেন এবং ২০১৬ সালে জুনে তিনি ডাব্লিউডাব্লিউইর প্রধান রোস্টারে অন্তর্ভুক্ত হন। জো হচ্ছেন প্রথম বারের মতো দুই বারের এনএক্সটি চ্যাম্পিয়ন।

তথ্যসূত্র

বহিঃসংযোগ

 
 
 টুইচে সামোয়া জো
 রিং অফ অনারের অফিসিয়াল ওয়েবসাইটে সামোয়া জো

জীবিত ব্যক্তি
১৯৭৯-এ জন্ম
মার্কিন পুরুষ পেশাদার কুস্তিগির
এনএক্সটি চ্যাম্পিয়ন
এনডাব্লিউএ/ডাব্লিউসিডাব্লিউ/ডাব্লিউডাব্লিউই ইউনাইটেড স্টেটস হেভিওয়েট চ্যাম্পিয়ন
ক্যালিফোর্নিয়ার পেশাদার কুস্তিগির
পেশাদার কুস্তি ঘোষক
পেশাদার কুস্তির ক্ষমতাধর ব্যক্তি
টুইচ স্ট্রিমার
২১শ শতাব্দীর পেশাদার কুস্তিগির
২১শ শতাব্দীর মার্কিন পেশাদার কুস্তিগির
প্যাক (কুস্তিগির)

বেঞ্জামিন "বেন" সাটারলি (জন্ম: ২২ আগস্ট ১৯৮৬) হলেন একজন ইংলিশ পেশাদার কুস্তিগির। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই র ব্র্যান্ডের ক্রুজারওয়েট বিভাগে নেভিল নামে কুস্তি করেন। তিনি পূর্বে ডাব্লিউডাব্লিউইর উন্নয়নমূলক ব্রান্ড ডাব্লিউডাব্লিউই এনএক্সটি অ্যাড্রিয়ান নেভিল নামে কুস্তি করেছেন, যেখানে তিনি ১ বারের এনএক্সটি চ্যাম্পিয়ন ছিলেন। তিনি হচ্ছেন বর্তমান ডাব্লিউডাব্লিউই ক্রুজারওয়েট চ্যাম্পিয়ন।

তথ্যসূত্র

বহিঃসংযোগ 

 
 
 

জীবিত ব্যক্তি
১৯৮৬-এ জন্ম
এনএক্সটি চ্যাম্পিয়ন
২১শ শতাব্দীর পেশাদার কুস্তিগির
প্রবাসী পেশাদার কুস্তিগির
এনএক্সটি ট্যাগ টিম চ্যাম্পিয়ন
এনএক্সটি/ডাব্লিউডাব্লিউই ক্রুজারওয়েট চ্যাম্পিয়ন
কমিউনিটি বেজড মেডিকেল কলেজ, বাংলাদেশ

কমিউনিটি বেজড মেডিকেল কলেজ ময়মনসিংহ জেলায় অবস্থিত একটি বেসরকারি মেডিকেল কলেজ। এটি ১৯৯৫ সাল হতে কমিউনিটি হেলথ ফাউন্ডেশন বাংলাদেশ এর মাধ্যমে পরিচালিত হচ্ছে।
এখানে ১ বছর মেয়াদি ইন্টার্নশিপসহ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে।

অবস্থান 
ময়মনসিংহ শহর থেকে ১০ কি.মি দূরে চুরখাইয়ের উইনারপাড় এলাকায় ১৯৯৫ সনে ১৩ একর জমির উপর প্রতিষ্ঠিত হয়।

অবকাঠামো 
মেডিকেল কলেজ উন্নত শিক্ষার পাশাপাশি মানসম্মত চিকিৎসা সেবা প্রদান করে থাকে। ছাত্রছাত্রীদের প্রশিক্ষণের জন্য কলেজের সাথে তৈরী করা হয়েছে ৬৫০ শয্যা বিশিষ্ট একটি হাসপাতাল। ছাত্রছাত্রীদের জন্য রয়েছে বিশাল ক্যাম্পাস এবং আবাসিক হোস্টেল।
৬টি লেকচার হল, ১২টি টিউটোরিয়াল হল,৬টি ল্যাবরেটরি, ৪টি জাদুঘর, ৪টি রিডিং রুম, ৩টি সেমিনার হল সহ একটি লাইব্রেরী আছে।

আরও দেখুন 
 বাংলাদেশের মেডিকেল কলেজসমূহের তালিকা।

তথ্যসূত্র

বহিঃসংযোগ 
 স্বাস্থ্য অধিদপ্তর।

বাংলাদেশের বেসরকারি মেডিকেল কলেজ
১৯৯৫-এ প্রতিষ্ঠিত শিক্ষাপ্রতিষ্ঠান
বাংলাদেশের হাসপাতাল
কিং খান (চলচ্চিত্র)

কিং খান ২০১১ সালের বাংলাদেশী অ্যাকশনধর্মী রোমান্টিক চলচ্চিত্র। ছবিটি রচনা ও পরিচালনা করেছেন মোহাম্মদ হোসেন জেমী এবং প্রযোজনা করেছেন মোহাম্মদ খোরশেদ আলম। এতে নাম ভূমিকায় অভিনয় করেছেন শাকিব খান। অন্যান্য প্রধান চরিত্রে অভিনয় করেছেন অপু বিশ্বাস, লামিয়া মিমো, মিশা সওদাগর ও কাবিলা।

চলচ্চিত্রটি ২০১১ সালের ৭ নভেম্বর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে হিট হয়। এই ছবিতে অভিনয়ের জন্য শাকিব খান শ্রেষ্ঠ চলচ্চিত্র অভিনেতা বিভাগে ইউরো-সিজেএফবি পারফরমেন্স পুরস্কার ও মেরিল-প্রথম আলো পুরস্কার লাভ করেন।

কাহিনি সংক্ষেপ

অভিনয় 
 শাকিব খান - রাকেশ/কিং খান
 অপু বিশ্বাস - মুনিয়া
 লামিয়া মিমো - ঝুমু
 মিশা সওদাগর - কিং খান ২
 উজ্জ্বল - আশরাফ ইকবাল
 সুচরিতা - সাহারা খান
 আহমেদ শরীফ - ছেরু মোল্লা
 মারুফ আকিব - আকিব
 আসিফ ইকবাল - আরবাজ খান, কিং খান ২-এর ছোট ভাই
 কাবিলা

সঙ্গীত
কিং খান ছবির সঙ্গীত পরিচালনা করেছেন আলী আকরাম শুভ ও আনন।

গানের তালিকা

পুরস্কার
মেরিল-প্রথম আলো পুরস্কার
 বিজয়ী: শ্রেষ্ঠ চলচ্চিত্র অভিনেতা - শাকিব খান

ইউরো-সিজেএফবি পারফরমেন্স পুরস্কার
 বিজয়ী: শ্রেষ্ঠ চলচ্চিত্র অভিনেতা - শাকিব খান

তথ্যসূত্র

বহিঃসংযোগ
 

বাংলা ভাষার চলচ্চিত্র
২০১১-এর চলচ্চিত্র
২০১০-এর দশকের মারপিট চলচ্চিত্র
২০১০-এর দশকের প্রণয়ধর্মী চলচ্চিত্র
বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
বাংলাদেশী প্রণয়ধর্মী চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
২০১১-এর অ্যাকশন চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী প্রণয়ধর্মী নাট্য চলচ্চিত্র
ললিত মোহন নাথ

ললিত মোহন নাথ (১ নভেম্বর ১৯৩৫ - ২ জুলাই ২০১৬) বাংলাদেশের একজন নিউক্লিয়ার পদার্থবিজ্ঞানী ছিলেন। তিনি ঢাকা বিশ্ববিদ্যালয়ের পদার্থবিজ্ঞান বিভাগের অধ্যাপক ছিলেন।

প্রাথমিক জীবন 
নাথ পদার্থবিজ্ঞানে অনার্সে প্রথম শ্রেণিতে প্রথম এবং মাস্টার্স প্রথম শ্রেণিতে দ্বিতীয় হন। এরপর তিনি এডিনবার্গ বিশ্ববিদ্যালয়ে পিএইচিডি ডিগ্রীর জন্য যান। ১৯৬৪ সালে সুপারভাইজার নিকোলাস কেম্মের এবং পিটার ডব্লিউ.হিগসের অধীনে তিনি তাত্ত্বিক পদার্থবিজ্ঞানের উপর পিএইচিডি ডিগ্রী লাভ করেন।

শিক্ষাগত ক্যারিয়ার
নাথ ১৯৭২ এর সেপ্টেম্বরে (স্বাধীনতার পরে) ঢাকা বিশ্ববিদ্যালয়ে যোগ দেন এবং ২০০১ এর জুন পর্যন্ত শিক্ষকতা করেন। তিনি  ১৯৮১ সালে বিশ্ববিদ্যালয়ের অধ্যাপক এবং ১৯৯৪-১৯৯৬ পর্যন্ত পদার্থবিজ্ঞান বিভাগের ডীন হিসেবে কর্মরত ছিলেন। তিনি ঢাকা বিশ্ববিদ্যালয়ের জগন্নাথ হলের ১৯৮৩ এর সেপ্টেম্বর থেকে ১৯৮৬ এর অক্টোবর পর্যন্ত প্রভোস্ট ছিলেন।

নাথ; কানাডার ওয়েস্টার্ন ইউনিভার্সিটিতে ১৯৭১ এর ডিসেম্বর থেকে ১৯৭২ এর জুন পর্যন্ত, ফ্লোরিডা স্টেট ইউনিভার্সিটিতে ১৯৬৯ এর আগস্ট থেকে ১৯৭১ এর নভেম্বর পর্যন্ত এবং পুরেডে বিশ্ববিদ্যালয়ে ১৯৬৭ এর সেপ্টেম্বর থেকে ১৯৬৯ এর আগস্ট মাস পর্যন্ত ভিজিটিং স্কলার ছিলেন।

নাথ ইতালীর International Center for Theoretical Physics (ICTP) তে ১৯৬৭ সালের জানুয়ারী থেকে আগস্ট পর্যন্ত প্রফেসর আব্দুস সালামের সহযোগী ছিলেন। তিনি বাংলাদেশ আণবিক শক্তি কমিশনে ১৯৬৪ সালের ডিসেম্বর থেকে ১৯৬৬ সালের ডিসেম্বর পর্যন্ত ঊর্ধ্বতন বৈজ্ঞানিক কর্মকর্তা হিসেবে কাজ করেছিলেন।

নাথ বাংলাদেশ পূজা উৎযাপন পরিষদ এবং মহানগর সার্বজনীন পূজা কমিটির প্রেসিডেন্টও ছিলেন।

পুরস্কার
 রাজ্জাক-শামসুন ফিজিক্স পুরস্কার
 স্বাধীনতা পদক (২০১৭)

তথ্যসূত্র

বাংলাদেশী পদার্থবিজ্ঞানী
১৯৩৫-এ জন্ম
২০১৬-এ মৃত্যু
গবেষণা ও প্রশিক্ষণে স্বাধীনতা পুরস্কার বিজয়ী
ঢাকা বিশ্ববিদ্যালয়ের শিক্ষক
স্বাধীনতা পুরস্কার বিজয়ী
এডিনবরা বিশ্ববিদ্যালয়ের প্রাক্তন শিক্ষার্থী
ঢাকা বিশ্ববিদ্যালয়ের প্রাক্তন শিক্ষার্থী
গুরুদয়াল সরকারি কলেজ

গুরুদয়াল সরকারি কলেজ বাংলাদেশের কিশোরগঞ্জ জেলায় অবস্থিত একটি সরকারি উচ্চ মাধ্যমিক ও ডিগ্রি কলেজ। কলেজটি ঢাকা শিক্ষা বোর্ড এবং জাতীয় বিশ্ববিদ্যালয়ের অধিভুক্ত।

ইতিহাস
১৯৪৩ সালে তৎকালীন শিক্ষামন্ত্রী খান বাহাদুর আব্দুল করিম সাহেব ও শিক্ষানুরাগী আইনজীবী জিল্লুর রহমান এর পৃষ্ঠপোষকতায় ‘‘কিশোরগঞ্জ কলেজ’’ নামে গুরুদয়াল কলেজ প্রতিষ্ঠিত হয়। প্রাথমিক ভাবে রাখুয়াইল পাট গবেষণা কেন্দ্রের পাশে সিএন্ডবি এর ডাক বাংলোতে শিক্ষা কার্যক্রম শুরু হয় ও ড. ডি. এল. দাস প্রতিষ্ঠাকালীন অধ্যক্ষ হিসেবে দায়িত্ব পালন করেন। ১৯৪৫ সালে কৈবর্তরাজ গুরুদয়াল সরকার কলেজটির আর্থিক দূর্দশা মেটাতে ও শিক্ষা কার্যক্রম সম্প্রসারণ করতে বিনাশর্তে তৎকালীন পঞ্চাশ হাজার টাকা দান করেন ও এই অর্থ দিয়ে কলেজটির জন্য নিজস্ব জমি ও কলেজ ভবন নির্মিত হয়। তার প্রতি কৃতজ্ঞতা থেকে কলেজটির নতুন নামকরণ হয় ‘‘গুরুদয়াল কলেজ’’। ঐ বছরই কলেজটিতে স্নাতক শ্রেনী কার্যক্রম চালু করা হয়। ১৯৪৮ সালে বিজ্ঞানী সত্যেন বসুর পরামর্শে কলেজটিতে বিজ্ঞান শাখা যুক্ত করা হয়। ড. ডি.এল. দাসের পরে অধ্যক্ষ ওয়াসীমুদ্দিন কলেজটির উন্নয়নে উল্লেখযোগ্য অবদান রাখেন। ১৯৮০ সালে কলেজটির সরকারীকরণ করা হয়।

অবকাঠামো

প্রশাসন

কলেজ ভবন 
রাষ্ট্রপতি আবদুল হামিদ ভবন
এস.টি হল

ছাত্রাবাস 
 ড.এম.ওসমান গণি ছাত্রাবাস।
 ওয়াসিমুদ্দীন ছাত্রাবাস।
 রাষ্ট্রপতি আবদুল হামিদ ছাত্রাবাস।

ছাত্রীনিবাস  
শেখ হাসিনা হল।
বেগম খালেদা জিয়া হল।

গ্রন্থাগার

অন্যান্য

চিত্রশালা

অনুষদ ও বিভাগসমূহ
বর্তমানে গুরুদয়াল সরকারী কলেজে ১৮টি বিষয়ে স্নাতক এবং ৬টি বিষয়ে স্নাতকোত্তর কোর্স চালু রয়েছে।

বিজ্ঞান অনুষদ
পদার্থ বিজ্ঞান বিভাগ
রসায়ন বিজ্ঞান বিভাগ 
উদ্ভিদবিজ্ঞান বিভাগ 
প্রাণীবিজ্ঞান বিভাগ
গণিত বিভাগ
ভূগোল ও পরিবেশ বিজ্ঞান বিভাগ

কলা অনুষদ
বাংলা ভাষা ও সাহিত্য বিভাগ 
ইংরেজি ভাষা ও সাহিত্য বিভাগ 
ইতিহাস বিভাগ
ইসলামী ইতিহাস ও সংস্কৃতি বিভাগ
ইসলাম শিক্ষা বিভাগ
দর্শন বিভাগ

সামাজিক বিজ্ঞান অনুষদ
অর্থনীতি বিভাগ
রাষ্ট্রবিজ্ঞান বিভাগ
সমাজবিজ্ঞান বিভাগ
সমাজকর্ম বিভাগ

ব্যাবসায় শিক্ষা অনুষদ
হিসাব বিজ্ঞান বিভাগ
ব্যাবস্থাপনা বিভাগ

সহ-শিক্ষা কার্যক্রম
বাংলাদেশ রোভার স্কাউট 
বাংলাদেশ ন্যাশনাল ক্যাডেট কোর
বাংলাদেশ রেডক্রিসেন্ট সোসাইটি

উল্লেখযোগ্য প্রাক্তন শিক্ষার্থী
আবদুল হামিদ, বাংলাদেশের রাষ্ট্রপতি ও সাবেক সংসদ স্পীকার
শাহাবুদ্দিন আহমেদ, বাংলাদেশের প্রাক্তন রাষ্ট্রপতি ও প্রধান বিচারপতি 
 প্রফেসর ড. আবদুল মান্নান  চট্টগ্রাম বিশ্ববিদ্যালয়ের সাবেক উপাচার্য
 মোঃ মোজাম্মেল হুসেন -- প্রাক্তন প্রধান বিচারপতি
 জেনারেল নুরউদ্দীন খান—প্রাক্তন সেনাপ্রধান ও মন্ত্রী।
 ড.আলাউদ্দিন আহমেদ -- প্রাক্তন উপাচার্য,  জাহাঙ্গীরনগর বিশ্ববিদ্যালয়।
 আবু তাহের মোহাম্মদ হায়দার -- মুক্তিযুদ্ধের সেক্টর কমান্ডার, বীর উত্তম
 মোঃ সিরাজুল ইসলাম-- বীর বিক্রম
 ড. মোহাম্মদ আবুল হাসান [উদ্ভিদবিজ্ঞান পাঠ্যবই লেখক]

আরও দেখুন 
 শহীদ সৈয়দ নজরুল ইসলাম মেডিকেল কলেজ
 জহুরুল ইসলাম মেডিকেল কলেজ
 কটিয়াদী সরকারি কলেজ
 বনগ্রাম আনন্দ কিশোর স্কুল এন্ড কলেজ
 পাকুন্দিয়া আদর্শ মহিলা কলেজ

তথ্যসূত্র

বহিঃসংযোগ
গুরুদয়াল কলেজ ওয়েবসাইট

১৯৪৩-এ প্রতিষ্ঠিত শিক্ষাপ্রতিষ্ঠান
কিশোরগঞ্জ জেলার মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
১৯৪৩-এ ব্রিটিশ ভারতে প্রতিষ্ঠিত
আদরের জামাই

আদরের জামাই শাহাদাত হোসেন লিটন পরিচালিত ২০১১ সালের বাংলাদেশী প্রণয়ধর্মী চলচ্চিত্র। ছবির কাহিনি ও চিত্রনাট্য রচনা করেছেন আবদুল্লাহ জহির বাবু। আশীর্বাদ চলচ্চিত্রের ব্যানারে ছবিটি প্রযোজনা করেছেন দিল মোহাম্মদ দিলু। এতে প্রধান চরিত্রে অভিনয় করেছেন শাকিব খান, অপু বিশ্বাস, নিপুণ আক্তার। এছাড়া পার্শ্ব চরিত্রে অভিনয় করেছেন মিশা সওদাগর, সাদেক বাচ্চু, রেহানা জলি, কাবিলা ও যুবরাজ।

ছবিটি ২০১১ সালের ৩০ ডিসেম্বর বাংলাদেশে মুক্তি পায়। এই চলচ্চিত্রে অভিনয়ের জন্য শাকিব খান ও নিপুণ আক্তার ১৪তম মেরিল-প্রথম আলো পুরস্কারে সমালোচনা শাখায় যথাক্রমে শ্রেষ্ঠ চলচ্চিত্র অভিনেতা ও শ্রেষ্ঠ চলচ্চিত্র অভিনেত্রীর মনোনায়ন পেয়েছিলেন।

কাহিনি সংক্ষেপ 
শিল্পপতি আসলাম চৌধুরী তার মেয়ে গহনাকে বিয়ে দেয়ার জন্য ভাল পাত্রের খোঁজ করছেন। ঠিক ঐ সময় ছদ্মবেশী মিনহাজ সাউদ তার ভাই মিনহাজ দাউদকে নিয়ে আসেন গহনার সাথে বিয়ে দেবার জন্য। কিন্তু সব যখন ভালোই চলছিলো, তখনই সাজু নামের এক ছেলে জালিয়াতি করে আসলাম চৌধুরীর সব সম্পত্তি আত্মসাৎ করে এবং গহনাকে বিয়ে করে। আর এই কারণে আসলাম চৌধুরী যখন সাজুকে হত্যা করার জন্য সন্ত্রাস ভাড়া করে, তখনই বের হয়ে আসে সাজুর সত্যিকার পরিচয়।

অভিনয় 

 শাকিব খান - মোঃ সাজেদুর রহমান সাজু, আদরের জামাই
 অপু বিশ্বাস - গহনা চৌধুরী
 নিপুণ আক্তার
 মিশা সওদাগর - মিনহাজ সাউদ
 সাদেক বাচ্চু - আসলাম চৌধুরী
 রেহানা জলি - মমতা হাফিজ, সাজুর মা
 কাবিলা - কুতুব
 নাসরীন
 সেলিম
 শিউলি
 যুবরাজ
 স্বপ্না
 জামিলুর রহমান শাখা

সঙ্গীত 
আদরের জামাই চলচ্চিত্রের সঙ্গীত পরিচালনা করেছেন আলী আকরাম শুভ। গানে কণ্ঠ দিয়েছেন এন্ড্রু কিশোর, রুমানা মোর্শেদ কনকচাঁপা ও কুমার বিশ্বজিৎ।

গানের তালিকা

পুরস্কার ও মনোনয়ন 
মেরিল-প্রথম আলো পুরস্কার
 মনোনীত:''' শ্রেষ্ঠ চলচ্চিত্র অভিনেতা (সমালোচক) - শাকিব খান
 মনোনীত:''' শ্রেষ্ঠ চলচ্চিত্র অভিনেত্রী (সমালোচক) - নিপুণ আক্তার

তথ্যসূত্র

বহিঃসংযোগ 
 

বাংলা ভাষার চলচ্চিত্র
২০১১-এর চলচ্চিত্র
২০১০-এর দশকের প্রণয়ধর্মী চলচ্চিত্র
২০১০-এর দশকের হাস্যরসাত্মক চলচ্চিত্র
বাংলাদেশী চলচ্চিত্র
বাংলাদেশী প্রণয়ধর্মী চলচ্চিত্র
বাংলাদেশী কমেডি চলচ্চিত্র
শাহদাৎ হোসেন লিটন পরিচালিত চলচ্চিত্র
আলী আকরাম শুভ সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
২০১১-এর হাস্যরসাত্মক চলচ্চিত্র
ডন নাম্বার ওয়ান

ডন নাম্বার ওয়ান বদিউল আলম খোকন পরিচালিত ২০১২ সালের বাংলাদেশী রোম্যান্টিক অ্যাকশন চলচ্চিত্র। ছবিটির কাহিনী  রাঘব লরেন্স পরিচালিত ও আক্কেনেনি নাগার্জুনা অভিনীত তেলুগু ভাষার অ্যাকশন চলচ্চিত্র ডন এর পুনঃনির্মাণ। একই গল্প থেকে পরিচালক জুটি শাহিন-সুমন পূর্বে ২০০৯ সালে অংক চলচ্চিত্র নির্মাণ করেছিলেন। পূর্ব নির্মিত চলচ্চিত্র অবলম্বনে এই ছবিটির কাহিনী ও সংলাপ লিখেছেন কমল সরকার এবং চিত্রনাট্য লিখেছেন বদিউল আলম খোকন। এতে প্রধান চরিত্রে অভিনয় করেছেন শাকিব খান ও সাহারা।

ছবিটি ২০১২ সালের ২৭ অক্টোবর ঈদুল আযহায় বাংলাদেশে মুক্তি পায়। ছবিটি ব্যবসায়িকভাবে সুপারহিট হয়। এই চলচ্চিত্রে অভিনয়ের জন্য শাকিব খান ১৫তম মেরিল-প্রথম আলো পুরস্কারে তারকা জরিপে শ্রেষ্ঠ চলচ্চিত্র অভিনেতা বিভাগে পুরস্কৃত হন।

কাহিনী সংক্ষেপ
শহরের স্বঘোষিত 'ডন নাম্বার ওয়ান' কিং মাদক আর পেশাদার খুনিদের বিরুদ্ধে প্রতিরোধ গড়ে তুলে। অপরাধ জগতের সকলেই তাকে ভয় করে। হঠাৎ এই শহরের দিকে নজর আন্তর্জাতিক অঙ্গনের এক মাফিয়ার। সে ডনের সাথে এক হয়ে অপরাধ জগতে তার সাম্রাজ্য বিস্তার করতে চায়। কিন্তু ডন তার শহরকে মাদকে ডুবে যেতে দিতে চায় না। শুরু হয় তাদের মধ্যে দ্বন্দ্ব।

কুশীলব
 শাকিব খান
 সাহারা
 মিশা সওদাগর
 এমকে সাব্বির রাহমান
 প্রবীর মিত্র
 উজ্জ্বল
 খালেদা আক্তার কল্পনা
 ইলিয়াস কোবরা
 মেহেদী
 শিবা শানু
 সাংকো পাঞ্জা

সঙ্গীত
চলচ্চিত্রটির গানের সুর ও আবহ সঙ্গীত পরিচালনা করেছেন শওকত আলী ইমন।

পুরস্কার
মেরিল-প্রথম আলো পুরস্কার
 বিজয়ী: শ্রেষ্ঠ চলচ্চিত্র অভিনেতা - শাকিব খান

তথ্যসূত্র

বহিঃসংযোগ
 

বাংলা ভাষার চলচ্চিত্র
২০১২-এর চলচ্চিত্র
২০১০-এর দশকের রোম্যান্টিক-অ্যাকশন চলচ্চিত্র
বাংলাদেশী চলচ্চিত্র
বাংলাদেশী রোম্যান্টিক-অ্যাকশন চলচ্চিত্র
বদিউল আলম খোকন পরিচালিত চলচ্চিত্র
শওকত আলী ইমন সুরারোপিত চলচ্চিত্র
২০১০-এর দশকের বাংলা ভাষার চলচ্চিত্র
বাংলা ভাষার বাংলাদেশী চলচ্চিত্র
বাংলাদেশী মারপিটধর্মী চলচ্চিত্র
ভারতীয় চলচ্চিত্রের বাংলাদেশী পুনর্নির্মাণ
তেলুগু চলচ্চিত্রের বাংলাদেশী পুনর্নির্মাণ
২০১৭ অস্ট্রেলিয়া ক্রিকেট দলের বাংলাদেশ সফর

অস্ট্রেলিয়া জাতীয় ক্রিকেট দল দুইটি টেস্ট ক্রিকেট এবং একটি প্রস্তুতি খেলার জন্য বাংলাদেশ  সফর করে, যা অগাস্ট থেকে সেপ্টেম্বর ২০১৭-এ অনুষ্ঠিত হয়। ২০১১-এর পর এটি হবে অস্ট্রেলিয়া ক্রিকেট দলের প্রথম বাংলাদেশ সফর।

অস্ট্রেলিয়া ক্রিকেট দলের মূলত ২০১৫ সালের সেপ্টেম্বরে বাংলাদেশ সফরের সূচি ছিল, কিন্তু নিরাপত্তাজনিত কারণে তা বাতিল হয়ে যায়। অক্টোবর ২০১৬ সালে বাংলাদেশে ইংল্যান্ডের সফরের পর, জেমস সাদারল্যান্ড, ক্রিকেট অস্ট্রেলিয়ার প্রধান নির্বাহী কর্মকর্তা (সিইও) জানান, বাংলাদেশে অস্ট্রেলিয়ার খেলার সম্ভাবনা এখনো উচ্চ আছে। এপ্রিল ২০১৭-এ, ক্রিকেট অস্ট্রেলিয়া ও বাংলাদেশ ক্রিকেট বোর্ড (বিসিবি) উভয়ই সফরের সময়-সূচী ঠিক করার আলোচনা করেন। বিসিবির প্রধান নির্বাহী, নিজামউদ্দীন চৌধুরী জানান "তারা এখন সময়-সূচী ও অন্যান্য বিস্তারিত বিষয়ে ক্রিকেট অস্ট্রেলিয়ার সঙ্গে কাজ করছেন"।  মে ২০১৭-এ, নিরাপত্তা আয়োজনের কাজ চলছিল। পরের মাসে, ক্রিকেট অস্ট্রেলিয়া বাংলাদেশে নিরাপত্তা দল পাঠায় সফরের আয়োজন চূড়ান্ত করতে।

সিএ এবং অস্ট্রেলিয়ান ক্রিকেটার্স অ্যাসোসিয়েশন (এসিএ) উভয়ই থেকে প্রতিনিধিরা ২০১৭ সালের ২৪ জুলাই নিরাপত্তা নিয়ে প্রাক সফর করেন।

দলীয় সদস্য

সিরিজ শুরু আগে, মিচেল সুইপসনকে দলে অন্তর্ভুক্ত করা হয় ও জেমস প্যাটিনসন পরিবর্তে জ্যাকসন বার্ডকে দলে নেয়া হয়। অন্যদিকে চোখের ব্যথার কারণে দল থেকে বাদ পড়েন মোসাদ্দেক হোসেন, তার পরিবর্তে মমিনুল হককে দলে নেয়া হয়।

ট্যুর ম্যাচ: বাংলাদেশ ক্রিকেট বোর্ড একাদশ বনাম অস্ট্রেলিয়া

টেস্ট সিরিজ

১ম টেস্ট

২য় টেস্ট

তথ্যসূত্র

বহিঃসংযোগ
 ইএসপিএন ক্রিকইনফোতে সিরিজের পাতা 

২০১৭-এ অস্ট্রেলীয় ক্রিকেট
২০১৭-এ বাংলাদেশী ক্রিকেট
২০১৭-এ আন্তর্জাতিক ক্রিকেট প্রতিযোগিতা
অস্ট্রেলিয়া ক্রিকেট দলের বাংলাদেশ সফর
করুণাময় গোস্বামী

করুণাময় গোস্বামী ছিলেন একজন বাংলাদেশি সংগীতজ্ঞ ও সাহিত্যিক। তিনি ২০১২ সালে একুশে পদকে ভূষিত হন। তিনিই দুই বাংলার গবেষক যিনি রবীন্দ্র ও নজরুল উভয় সম্পর্কে গবেষণায় আন্তর্জাতিক পুরষ্কারজয়ী। তার জন্ম ১৯৪২ সালে ময়মনসিংহের নান্দাইলের গোসাঁই চান্দুরা গ্রামে।

রচনাবলি 
 সংগীত কোষ
 বাংলা গানের বিবর্তন প্রথম খণ্ড
 বাংলা গান স্বরলিপি-ইতিহাস
 বুদ্ধদেব বসু ও অন্যান্য
 রবীন্দ্র সংগীত পরিক্রমা
 রবীন্দ্র সংগীত স্বরলিপি
 নজরুল গীতি প্রসঙ্গ
 রবীন্দ্র নাট্যসংগীত
 আব্বাসউদ্দিন
 অতুলপ্রসাদের গান
 রবীন্দ্রনাথ হান্টিংটন ও ভারতভাগ
 বাংলাদেশের উচ্চাঙ্গসংগীত চর্চা ও গুণীজন
 বাংলা গানের বর্তমান ও আরো
 ভারত ভাগের অশ্রু কণা
 রবীন্দ্রসংগীতকলা- ২য়
 কিশোর সংগীত
 বাংলাগানের কথা
 নজরুল সংগীত জনপ্রিয়তার স্বরূপ সন্ধান
 বাংলা কাব্যগীতির ধারায় কাজী নজরুল ইসলামের স্থান

পুরস্কার 
 বাংলা একাডেমি সাহিত্য পুরস্কার (২০০৮)
 একুশে পদক (২০১২)

তথ্যসূত্র 

শিল্পকলায় একুশে পদক বিজয়ী
১৯৪২-এ জন্ম
২০১৭-এ মৃত্যু
প্রবন্ধ ও গবেষণায় বাংলা একাডেমি সাহিত্য পুরস্কার বিজয়ী
বাংলাদেশী পুরুষ লেখক
বাঙালি লেখক
ঢাকা বিশ্ববিদ্যালয়ের প্রাক্তন শিক্ষার্থী
একুশে পদক বিজয়ী
বাংলা একাডেমি সাহিত্য পুরস্কার বিজয়ী
লুইজি মিচেল

লুইজি মিচেল (১৮৩০ - ১৯০৫) একজন ফরাসী নৈরাজ্যবাদী নারী বিপ্লবী, শিক্ষিকা, এবং প্যারিস কমিউনের অন্যতম প্রধান নেত্রী। তিনি তার ছদ্মনাম ক্লেমেসে ব্যবহার করতেন। তাকে রেড ভার্জিন অফ অফ মন্টমারতে বলে ডাকা হতো। সাংবাদিক ও সাহিত্যিকরা তাকে নারী অধিকার, মানবাধিকার আন্দোলনের একজন সর্বাগ্রগন্য নেত্রীর শিরোপা দিয়েছিলেন।

প্রারম্ভিক জীবন 

লুইজি মিচেল, চুয়াটাউ এর ভ্রংকোর্টে জন্মগ্রহণ করেন ১৮৩০ সালে। তিনি ছিলেন আদতে এটিনে চার্লস ডেমাহিস এর গৃহপরিচারিকার অবৈধ সন্তান। ভ্রংকোর্ট গ্রামে তার মা ও পিতামহের কাছে বেড়ে ওঠেন ও লেখাপড়া করেন। গ্রামীণ লোকাচার, প্রথা ও ইতিহাসের প্রতি তার আগ্রহ ছিল। শিক্ষিকার যোগ্যতা অর্জন করলেও তৃতীয় নেপোলিয়নের আমলে তাকে কোনো স্কুলে যোগদান করতে দেওয়া হয়নি। এর পর থেকে মিচেন বোনাপার্টিস্টদের তীব্র বিরোধী হয়ে যান। ১৯৬৬ সালে প্যারিসের মন্টমেরতে কোয়ার্টার স্কুলে শিক্ষিকা হিসেবে যোগ দেন এবং তখন থেকেই বিওলবী রাজনীতি ও জনসেবার কাজে জড়িয়ে পড়েন তিনি। সোসাইতে পোর লা রেভেন্ডিকেশন ডু ড্রয়েট ডেস ফেমেস নামক নারী আন্দোলনকারী সংস্থার সাথে তার যোগাযোগ হয়। নারী শিক্ষার সঙ্গে তার কাজকর্ম শুরু হয় ১৯৬৬ সাল থেকে।

প্যারি কমিউন 

পারি কমিউনের সময় ব্যারিকেডে আহত কমিউনার্ডদের চিকিৎসা ও শুশ্রুষার কাজে অসামান্য ভূমিকা গ্রহণ করেন মিচেল। ফ্রাংকো প্রুশিয়ান যুদ্ধে অবদান রাখেন। সমাজতান্ত্রিক রাষ্ট্র কমিউন গঠন হলে তিনি ছিলেন একজন ন্যাশনাল গার্ড। মন্টমারত্রে সেমেটারিতে তিনি বিপ্লবী থিওফিল ফেরে'র সাথে ছিলেন। ফেরে'কে মৃত্যুদণ্ড দেওয়া হয়। তাকে উৎসর্গ করে মিচেল একটি বিদায়ী কাব্য রচনা করেছিলেন। প্যারি কমিউনে লুইজি মিচেলের অবদান ও সাহসিকতাপূর্ণ ভূমিকা নিয়ে ভিক্টর হুগো ভিরো মেজর কাব্য রচনা করেন।

বিচার ও শাস্তি 
১৮৭১ মে মাসে তিনি গ্রেপ্তার হন ও ডিসেম্বরে তাকে সিক্সথ কাউন্সিল অফ ওয়ারে'র সামনে বিচারের জন্যে আনা হয়। রাষ্ট্রদ্রোহিতা, রাষ্ট্রের বিরুদ্ধে ষড়যন্ত্রে নাগরিকদের উস্কানি ও সশস্ত্র বিদ্রোহে যোগদান করার অপরাধে অভিযুক্ত হন মিচেন। বিচারক তাকে মৃত্যুদণ্ড দিলেও তিনি অবিচল থাকেন। ২০ মাস বন্দী রাখার পর তাকে দ্বীপান্তরে পাঠানো হয়।

প্রভাব

তথ্যসূত্র 

সাম্যবাদ
সমাজতন্ত্র
সাম্যবাদী বিপ্লব
নারী বিপ্লবী
ফরাসি নারীবাদী
১৮৩০-এ জন্ম
১৯০৫-এ মৃত্যু
ফরাসি নৈরাজ্যবাদী
ফরাসি সমাজতন্ত্রী
২০১৭ ওয়েস্ট ইন্ডিজ ক্রিকেট দলের আয়ারল্যান্ড সফর

ওয়েস্ট ইন্ডিজ ক্রিকেট দল একমাত্র একদিনের আন্তর্জাতিক খেলার জন্য আয়ারল্যান্ড সফর করে, যা সেপ্টেম্বর ২০১৭-এ অনুষ্ঠিত হয়। বৃষ্টির কারণে আউটফিল্ড ভেজা থাকায় কোন বল মাঠে গড়ানো ছাড়াই খেলাটি পরিত্যক্ত ঘোষণা করা হয়।

দলীয় সদস্য

ওডিআই সিরিজ

শুধুমাত্র ওডিআই

তথ্যসূত্র

বহিঃসংযোগ
 Series home at ESPN Cricinfo

২০১৭-এ আইরিশ ক্রিকেট
২০১৭-এ ওয়েস্ট ইন্ডিয়ান ক্রিকেট
ওয়েস্ট ইন্ডিজ ক্রিকেট দলের ইংল্যান্ড সফর
২০১৭-এ আন্তর্জাতিক ক্রিকেট প্রতিযোগিতা
ওয়েস্ট ইন্ডিজ ক্রিকেট দলের আয়ারল্যান্ড সফর